เมินขยายเวลาเดินหน้ารื้อ
กทม.แจงสะพานเหล็กเหลือ 300 แผง-คาด ธ.ค. ปรับภูมิทัศน์เสร็จ,เมื่อวันที่ 21 ต.ค. เวลา 14.00 น. ที่ศาลาว่าการ กทม. พล.ต.ต.วิชัย สังข์ประไพ ที่ปรึกษาผู้ว่าฯ กทม. เป็นประธานการประชุมพิจารณากรณีผู้ค้าสะพานเหล็ก ยื่นเรื่องขอขยายระยะเวลารื้อถอนสิ่งปลูกสร้าง ที่รุกล้ำพื้นที่คลองโอ่งอ่างออกไปอีก 3 เดือน โดยมีผู้แทนจากสำนักทรัพย์สินส่วนพระมหากษัตริย์ กรมศิลปากร ตำรวจ ทหาร เข้าร่วม ซึ่งใช้เวลาประชุมประมาณ 1 ชั่วโมง,พล.ต.ต.วิชัยกล่าวภายหลังการประชุมว่า ทางคณะทำงานเห็นว่า ข้อเรียกร้องเป็นการประวิงเวลา เพราะบางจุดไม่ได้ทำการค้าขายแล้วเป็นเพียงที่เก็บสินค้า ดังนั้น คณะกรรมการมีมติว่าจะไม่ขยายเวลาตามที่ผู้ค้ายื่นร้องขอ อย่างไรก็ตาม ระหว่างการดำเนินการรื้อถอน จุดไหนที่ กทม.ยังดำเนินการไม่ถึงผู้ค้าสามารถทำการค้าขายได้อยู่ ส่วนจุดในที่ผู้ค้าย้ายออกแล้ว กทม.จะทยอยรื้อไปทีละจุด สำหรับ แผงค้าที่ กทม.รื้อแล้วขณะนี้มีประมาณ 100 กว่าแผง ยังเหลืออีกประมาณ 300 แผง,ที่ปรึกษาผู้ว่าฯ กทม. กล่าวต่อว่า ภายหลังที่ กทม.เริ่มรื้อถอนตามคำสั่งในวันแรกนั้น พบว่าเหตุการณ์ปกติ ไม่มีการต่อต้านใดๆ ซึ่งในวันแรก กทม.ดำเนินการรื้ออาคาร สิ่งปลูกสร้างบริเวณสะพานภาณุพันธ์ไปแล้วทั้งสิ้น 4 คูหา อย่างไรก็ตาม กทม.จะทยอยรื้อสิ่งปลูกสร้างและจะปรับภูมิทัศน์ให้แล้วเสร็จภายในเดือน ธ.ค.นี้,นอกจากนี้ ในส่วนที่มีกระแสข่าวว่ามีบุคคลหรือเจ้าหน้าที่เข้าไปเรียกเก็บเงิน หรือแสวงหาผลประโยชน์จากการรื้อถอนครั้งนี้ หากประชาชนพบเห็นหรือใครมีเบาะแส ข้อมูล รวมทั้งหลักฐานการกระทำดังกล่าว ให้แจ้งได้ที่ กทม.เพื่อดำเนินคดีต่อไป.
ศาลาว่าการ กทม. พล.ต.ต.วิชัย สังข์ประไพ ที่ปรึกษาผู้ว่าฯ กทม. เป็นประธานการประชุมพิจารณากรณีผู้ค้าสะพานเหล็ก ยื่นเรื่องขอขยายระยะเวลารื้อถอนสิ่งปลูกสร้าง ที่รุกล้ำพื้นที่คลองโอ่งอ่างออกไปอีก 3 เดือน
วิชัย สังข์ประไพ,สะพานเหล็ก,ผู้ค้า,รื้อถอน,สิ่งปลูกสร้าง,คลองโอ่งอ่าง,กรมศิลปากร,ตำรวจ,ทหาร,ไทยรัฐฉบับพิมพ์